אבישג שאר-ישוב

אבישג שאר-ישוב (נולדה ב-1990) היא צלמת עיתונות ודוקומנטרי ישראלית, יוצרת, מרצה ובעלת עמוד האוכל "עוגלשבת". תמונותיה פורסמו בניו יורק טיימס, בעיתון הארץ, במקור ראשון, ובישראל היום.

== ביוגרפיה ==
שאר-ישוב נולדה בחיפה למשפחה דתית. בגיל 16 למדה צילום במרכז לצילום - בית הספר לאומנות הצילום של בטכניון. בשנת 2009, עם סיום השירות הלאומי, החלה את עבודתה כצלמת של אתר ynet בחיפה והצפון, ובהמשך גם כצלמת מגזין ופרויקטים מיוחדים של האתר ברחבי הארץ. במקביל צילמה גם עבור העיתון כלכליסט, xnet וסוכנות הצילום FLASH 90. שאר-ישוב מעולם לא למדה צילום באופן פורמלי<ref></ref>.

היא מצלמת חדשות עבור גופי החדשות הגדולים בישראל ובעולם ותמונותיה נמכרות לסוכנויות עולמיות, ביניהן ניו יורק טיימס, רויטרס, וול סטריט ג'ורנל וטיים.

ב-2013 יצרה שאר-ישוב את הפרויקט הדוקומנטרי הראשון שלה, פרויקט סטילס שעסק בתיעוד של קהילות אקולוגיות המתקיימות בישראל, פרויקט שהפך במהלך השנים לסיפור המתמקד במשפחה אחת שאותה שאר-ישוב צילמה כעשור מאז שהחלה את הפרויקט<ref></ref><ref></ref><ref></ref>.הפרויקט זכה בפרסים והוצג בתערוכת הצילום בסיינה שבאיטליה, בתערוכת עדות מקומית במוזיאון ארץ ישראל והתפרסם במגזינים שונים ברחבי אירופה.

ב-2014 צילמה תמונה של ראש הממשלה בנימין נתניהו ואשתו שרה במימונה, אחת התמונות שהפכה להכי מזוהה איתה<ref></ref>.

שאר-ישוב מתעדת פרויקטים דוקומנטריים שונים ברחבי העולם. ב-2022 תיעדה בסדרת תמונות פליטים מהמלחמה באוקראינה. באותה שנה גם צילמה את תמונתה של איילת שקד, אז שרת הפנים, יושבת מול שולחן ריק, תמונה שהפכה ויראלית<ref></ref>.

בספטמבר 2023 יצא ספרה הראשון, "אסופה", המאגד מתכוני עוגות משש השנים האחרונות<ref></ref><ref></ref>.

== חיים אישיים ==
שאר-ישוב מתגוררת במושב רשפון, נשואה לצלם בני דויטש.

== פרסים ודירוגים ==
* 2014 - זכייה במקום השלישי בקטגוריית קהילה, דת ואמונה בתערוכה "עדות מקומית", מוזיאון ארץ ישראל
* 2015 - זכייה במקום הראשון בקטגוריית חדשות בתערוכת "עדות מקומית 2015", מוזיאון ארץ ישראל
* 2015 - ציון לשבח בתערוכת Fifth Annual Exposure Award, צרפת
* 2016 - זכייה במקום הראשון בקטגוריית סיפור מצולם בתערוכת "עדות מקומית 2016", מוזיאון ארץ ישראל
* 2017 - זכייה במקום השני בקטגוריית חדשות ובמקום השלישי בקטגוריית תרבות בתערוכת "עדות מקומית 2017"
* 2018 – בחירת האוצר בתערוכת "עדות מקומית 2018", מוזיאון ארץ ישראל
* 2019 - בחירת האוצר בתערוכת "עדות מקומית 2019", מוזיאון ארץ ישראל
* 2020 - משתתפת בתוכנית Canon student program
* 2020 – זכייה במקום השלישי בקטגוריית תרבות ואורבניזם בתערוכת עדות מקומית
* 2021 - זכייה במקום השלישי בתחרות Siena International Photo Awards בסיינה, איטליה
* 2021 – זכייה במקום השלישי בקטגוריית ספורט ובחירת האוצרת בתערוכת "עדות מקומית", מוזיאון ארץ ישראל
* 2021 - משתתפת בתוכנית VII Academy
* 2022 - זכייה במקום השני בקטגוריית תרבות ובחירת האוצרת בתערוכת "עדות מקומית 2021", מוזיאון ארץ ישראל

== קישורים חיצוניים ==
* 

* 
* [https://www.ugaleshabat.co.il/ אתר הבלוג "עוגלשבת"] של אבישג שאר-ישוב
* 
* 
* [https://www.kan.org.il/content/kan/kan-11/p-12645/156728/ אבישג שאר-ישוב] בתוכנית סוכן תרבות עם קובי מידן
* [https://omny.fm/shows/rishonot/7-1 עסוקה - פרק 7 | אבישג שאר-ישוב: "נורא קל לי למסגר אחרים אבל לא את עצמי"], ראיון בפודקאסט "עסוקה"

== הערות שוליים ==

קטגוריה:בוגרות שירות לאומי
קטגוריה:צלמות המאה ה-21
קטגוריה:צלמות ישראליות
קטגוריה:צלמי עיתונות יהודים
קטגוריה:צלמי עיתונות ישראלים
קטגוריה:רשפון: אישים
קטגוריה:ישראליות שנולדו ב-1990